ایتالیا ینه بیر مهاجر لر کیمه سی نی نجات بیردی. بوگون (جمعه) ایتالیا قیرغاق (ساحل) گاردی تمانیدن کنترول ایتیلیب باشلنگن اوشبو کیمه ۴۵۰ نفر مهاجر بیلن مدیترانه تینگیزی ده ترک ایتیلگن وضعیت ده تاپیلگن. ایتالیا قیرغاق گاردی توناون (پنجشنبه) ایتالیا نینگ جنوبی ده بیر کیمه نینگ ترک ایتیلگن لیگی نی بلدرگن ایدی. خودی منه شو کیمه نینگ ایتالیا نینگ جنوبی ده گی کروتون قیرغاغی ده تاپیلگن لیگی بلدریلدی. حاضر ایتالیا لیک مسئول لر Ezadeen نامیده گی اوشبو کیمه نینگ ایچی ده گی کیشی لرنینگ کیم لر دن عبارت ایکن لیک لری نی تثبیت ایتیش گه حرکت ایتماقده. اوشبو کیمه گه مهاجر لرنینگ تداوی سی اوچون بیر داکتر نینگ یوباریلیشی کوتیلماقده. ایتالیا قیرغاق کوچ لری نینگ مسئول لری, اوشبو کیمه نینگ ایچی ده گی بیر کیشی نینگ, کیمه نینگ مخابره سی دن ارتباط قوریب, "بیز کیمه نینگ ایچی ده یککه قالیب کیتگن میز. کیمه نینگ هَیدَوچیسی و باشقه مسئول لری نینگ همه سی بیز نی ترک ایتیب کیتگن وضعیت ده. کیمه نی ایتالیا قیرغاق لری گه آلیب باریش گه حرکت ایتماقده میز. براق, اوشبو ایش نی قیله آله دیگن بیر کیشی موجود ایمس" دییه قید ایتگن لیگی نی معلوم قیلدی. شوندای قلیب, ۶ نفر ایتالیا قیرغاق گاردی حربی لری بیر هلیکوپتر بیلن کیلیب اوشبو کیمه نینگ کنترولی نی قول گه کریتگن.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
